༈ གསུམ་པ་བླ་མ་ཆེན་པོའི་ཡོན་ཏན་གྱི་ཁྱད་པར་ནི། དེ་ལྟ་བུའི་རྗེ་ག་ཡ་དྷ་་་་
ར་ལས་གསུང་ངག་རིན་པོ་ཆེའི་མཛོད་བརྙེས་པའི་རྗེ་མུ་གུ་ལུང་པ་དེ་ལ་ཡོན་ཏན་གྱི་ཁྱད་་་་་
པར་ཅི་མངའ་ན། སྤྱིར་གནས་ལྔ་རིག་པའི་པཎྜི་ཏ་ཆེན་པོ་ཡིན། བསྐྱེད་པའི་རིམ་པ་་་་
ལ་བརྟན་པ་ཐོབ་སྟེ་ལུས་གཅིག་ལས་གཉིས་སུ་སྤྲུལ་པ་དང༌། སྦྱིན་སྲེག་གི་ཐབ་ལས་ཡོ་
བྱད་ལེན་ནུས། རླུང་གི་ནུས་པས་ནམ་མཁའ་ལ་སྐྱིལ་ཀྲུང་འཆའ་བ་དང་། བསམ་ན་་་
ཤེས་པའི་མངོན་ཤེས་ཡོད། འཕོ་བའང་གྲོང་འཇུག་བྱེད་ནུས་ཏེ། སྐུ་འདའ་ཁར་ངའི་་་
19

རོ་འདི་ཞག་བདུན་པར་མ་སྒུལ་བར་ཞོག །དེ་ནས་ངའི་རིག་པ་ཕུང་པོ་འདི་ཉིད་ལ་་་་་་
ཞུགས་ནས་ལམ་གྱི་ལྷག་མ་རྣམས་བགྲོད་ནས་ཕྱག་རྒྱ་ཆེན་པོ་མཆོག་གི་དངོས་གྲུབ་འཐོབ་་
པར་བྱེད་དོ་གསུངས་པ་ལ། སྲས་པོ་མ་སྨད་རྣམས་ཀྱིས་གསུང་ལ་མ་ཉན་པར་ཚོས་ལྟང་
གི་མེ་ལ་ཕུལ་ལོ། །དེ་ཙམ་ན་དྲོད་མ་ཡལ་བར་འདུག་ཟེར། དེ་ནས་བར་དོར་ཕྱག་རྒྱ་་
ཆེན་པོ་མཆོག་གི་དངོས་གྲུབ་ཐོབ་པ་ཡིན་ནོ། །དེས་ན་བདག་ཉིད་ཆེན་པོ་དེས་སངས་་་་་
རྒྱས་ཀྱི་བསྟན་པ་ལ་བསྟན་པའི་སྨད་འདིར་ཤིན་ཏུ་དྲིན་ཆེ་བ་ཡིན་གསུངས་སོ།།
༈ བཞི་པ་སློབ་མའི་མཆོག་ཇི་ལྟ་བུ་བྱུང་བ་ནི། དེ་ལྟ་བུའི་རྗེ་མུ་གུ་ལུང་པ་དེ་་་་
ལ་སློབ་མའི་མཆོག་ཇི་ལྟ་བུ་བྱུང་ན། སྤྱིར་བསམ་གྱིས་མི་ཁྱབ་ཀྱང་བླ་མ་ཉིད་གཞུང་
གསུངས་པའི་སློབ་མ་ལ་མན་ངག་མི་གསུང༌། མན་ངག་གསུངས་པའི་སློབ་མ་ལ་གཞུང་་
མི་གསུངས་པ་ཡིན་པས། གཞུང་ཚར་བའི་སློབ་མ། མན་ངག་ཚར་བའི་སློབ་མ།
གྲུབ་པ་ཐོབ་པའི་སློབ་མ་དང་གསུམ་ལས།
དང་པོ་ནི། ལྷ་རྩེའི་གྱི་ལྗང་དབུ་དཀར་བ། ཤངས་ཀྱི་བྲག་རྩ་སོ་ནག་པ།
འཕྲང་འོག་གི་དཔྲད་སྟོན་དཀོན་མཆོག་རྒྱལ་པོ། ས་སྐྱའི་འཁོན་དཀོན་མཆོག་རྒྱལ་པོ།
ཕྱི་ཚར་ལ་མངའ་རིས་པ་གསལ་བའི་སྙིང་པོ་དང་ལྔ་ཡིན་ནོ། །གྱི་ལྗང་དབུ་དཀར་བས་་་་
གསེར་སྲང་དྲུག་ཅུ་འབུལ་བར་ཁས་བླངས་ནས་གཞུང་ཞུས་པས་སྤྱིར་རྒྱུད་གསུམ་དང༌།
ཁྱད་པར་སམྦུ་ཊི་ལ་མཁས་པ་ཞིག་བྱུང༌། དེ་ནས་གསེར་སྲང་དྲུག་ཅུ་པོ་འཚོལ་དུ་མདོ་་་་་
ཁམས་ལྷོ་བརྒྱུད་ལ་བྱས་ནས་རྒྱ་ནག་ཏུ་བྱོན། རྒྱའི་རྒྱལ་པོའི་བླ་མཆོད་མཛད་ནས་བླ་མ་
ལ་གསེར་སྲང་བརྒྱ་བསྐུར་བ་ལས། ཕྱག་ཏུ་བཞི་བཅུ་ཙམ་ལས་མ་སྨིན་ཡང་རྒྱབ་ཡིག་་་་་
ལ་གཟིགས་པས་བླ་མ་མཉེས་སྐད། མདོར་ན་འདིས་བཤད་པ་ནི་ཆེར་མ་མཛད།
སྒྲུབ་པ་ལ་གཙོ་བོར་མཛད་པས་ནུས་པ་ཆེན་པོ་བྱུང༌། མགོན་པོ་ལ་རྩལ་ཐོན་པ་ཡིན་་་་་
སྐད༑ འགའ་ཞིག་ན་རེ། གཞུང་ཚར་ནས་གདམས་ངག་ཞུས་པས་ནོར་ཁྱེར་ལ་ཤོག་་་
གསུངས་ནས། དབུས་སུ་ཕྱིན། མཐུ་ཚོལ་འདྲ་བྱས་པས་གཡུ་ཕད་ཁུད་གང་རྙེད།
བླ་ཆེན་ལ་ཕུལ་ནས་བླ་མའི་ཆོས་ཀྱིས་བཙལ་བ་མིན། བདག་རང་གིས་ཕན་བྱ་གནོད་བྱ་
20

འདྲས་བཙལ་བ་ལགས་ཟེར།
གདམས་ངག་མ་གསུངས་སོ། །བྲག་རྩ་སོ་ནག་པ་ནི། བླ་མ་ལ་གཞུང་ཚར་ནས་་་་་་་
བསྙེན་སྒྲུབ་ལ་གཙོ་བོར་མཛད་དོ། །དབྲད་སྒོམ་ནི། ས་སྐྱ་པ་དང་ཐུགས་ཀྱང་ཤིན་ཏུ་་
མཐུན་ཅིང་ཁོང་གཉིས་ལ་དཀོན་མཆོག་རྒྱལ་པོ་རྣམ་གཉིས་ཀྱང་ཟེར་སྐད། སོ་ནག་པ་་་་
དང་འདི་གཉིས་ལ་སློབ་མ་ནི་འཕེལ་བ་མེད་གསུངས་སོ། །ས་སྐྱ་པ་ནི་ཡབ་མེས་ཐམས་་
ཅད་གསང་སྔགས་རྙིང་མ་བ་ཡིན་ཏེ། དེའང་ཞིབ་ཏུ་བརྗོད་ན། སྤྲུལ་པའི་རྒྱལ་པོ་ཁྲི་་་
དེར་བསམ་མི་ཁྱབ་ལ་སོགས་པ་རྣམས་ལས་གཞན་
སྲོང་ལྡེའུ་བཙན་གྱི་སྐུ་རིང་ལ་རྒྱལ་པོའི་ནང་མི་ལ་གཏོགས་པ་འཁོན་དཔལ་བོ་ཆེ་བྱ་བ་ལ་་་
སྲས་བཞི་འཁྲུངས་པའི་ཆེ་བ་ཁྲི་མཛེས་ལྷ་ལེགས། གཉིས་པ་ཚེ་ལ་དབང་ཕྱུག །
གསུམ་པ་ཀླུའི་དབང་པོ་སྲུང་བ་ཞེས་བྱ་བ། ལོ་ཙཱ་བ་སད་མི་མི་བདུན་གྱི་ནང་ནས་་་་་་
གཞོན་གསུམ་གྱི་མཁས་ཤོས་སུ་བྱེད་པ་དེ་ཡིན་ནོ། །བཞི་པ་ཚེ་འཛིན་ནོ། །དེའི་སྲས་་
སློབ་དཔོན་པདྨའི་དངོས་སློབ་འཁོན་རྡོ་རྗེ་རིན་ཆེན་ནོ། །དེ་ལ་སྲས་བདུན་བྱུང་བའི་ཐ་་་་
ལྟག་ཤེས་རབ་ཡོན་ཏན། དེའི་སྲས་ཡོན་ཏན་འབྱུང་གནས། དེ་ལ་སྲས་གཉིས་བྱུང་་་་་
བ་ལས། ཆེ་བ་ཚུལ་ཁྲིམས་རྒྱལ་པོའོ། །དེ་ལ་སྲས་གསུམ་བྱུང་བའི་ཆེ་བ་རྡོ་རྗེ་གཙུག་
ཏོར༑ དེ་ལ་སྲས་བདུན་བྱུང་བའི་ལྔ་པ་འཁོན་དགེ་སྐྱབས། དེ་ལ་སྲས་གཉིས་བྱུང་་
བའི་ཆེ་བ་དགེ་མཐོང་། དེའི་སྲས་བལ་པོ་སྟེ། ཚ་མོ་རོང་གླང་གི་བྲག་ལ་ཡང་ཕུར་གྱི་་
སྒྲུབ་པ་མཛད་པས་བརྟན་མ་བཅུ་གཉིས་བྲན་དུ་འཁོལ་བའི་གྲུབ་པ་བརྙེས་པ་ཡིན་སྐད།
དེའི་སྲས་ཤཱཀྱ་བློ་གྲོས་ཏེ། དེ་ཐམས་ཅད་ཀྱིས་ཕར་ཕྱིན་དང༌། གསང་བ་སྡེ་དྲུག །
ལེའུ་ལག་བདུན། ཕྲ་མོ་ཉི་ཤུ་རྩ་གཅིག་ལ་གཙོ་བོར་བྱེད་པས་གཙིགས་ཀྱི་ཆོས་དྲུག་་་་་
ཅེས་བྱ་སྟེ། དེའི་མན་ངག་དང་ལྡན་ཞིང་། ཡང་དག་གྲུབ་པ་དང༌། རྡོ་རྗེ་ཕུར་པའི་་་
ཡི་དམ་གྱི་སྒོ་ནས་དངོས་གྲུབ་ཀྱི་རིམ་པ་ཐོབ་པ་ཤ་སྟག་ཀྱང་ཡིན་ནོ། །ཤཱཀྱ་བློ་གྲོས་ལ་་
སྲས་གཉིས་ཀྱི་གཅེན་པོ་ཤེས་རབ་ཚུལ་ཁྲིམས་ཞེས་པ་ནི། ཡབ་མེས་ཀྱི་ཆོས་དེ་དག་་་་་་
གིས་རྒྱུད་སྦྱངས་ཤིང་རྡོ་རྗེ་ཕུར་པའི་སྒོ་ནས་དངོས་གྲུབ་བརྙེས་པས་མཐུ་དང་རྫུ་འཕྲུལ་་་་་
བསམ་གྱིས་མི་ཁྱབ་པ་དང་ལྡན་པ། ཚུལ་ཁྲིམས་ཀྱིས་མཛེས་པར་བྱས་པ་ཡིན་ནོ། །
21

དེའི་གཅུང་དཀོན་མཆོག་རྒྱལ་པོ་ནི། གཅེན་སྐུ་གཤེགས་ཁར་གཅུང་དཀོན་མཆོག་རྒྱལ་་
པོ་ལ། ང་ནི་རྒས། ཁྱེད་གཞོན་པས་འབྲོག་མི་ལོ་ཙཱ་བ་ལས་གསང་སྔགས་གསར་
འགྱུར་སློབ་ཅིག །ཁྱོད་ལ་ཕན་ཐོགས་པ་འོང་གི །གསུངས་པ་ལ་མུ་གུ་ལུང་དུ་མ་ཐོན་
པར་གཡའ་ལུང་དུ་འབྲོག་མིའི་སློབ་མ་ཁྱིན་ལོ་ཙཱ་བ་ལ། དབྲད་དཀོན་མཆོག་རྒྱལ་པོ་་་་
དང་གཉིས་ཀྱིས་བརྟག་གཉིས་གསན། ཚར་ལ་ཁད་པར་ཁྱིན་སྐུ་གཤེགས། དེའི་་་་་
ཞལ་ཆེམས་ལ་ཁྱེད་ཀྱི་ཆོས་འཕྲོ་མང་མཁར་དུ་བླ་ཆེན་འབྲོག་ལ་ཞུས་ཤིག་གསུངས་པས།
དེ་ནས་བླ་མ་དཀོན་མཆོག་རྒྱལ་པོ་མང་མཁར་དུ་བླ་ཆེན་འབྲོག་མིའི་དྲུང་དུ་བྱོན་པས།
ཁྱེད་ཕ་ཤི་ནས་མེས་པོ་ཅན་དུ་སྙེགས་སམ། འགྲོ་ས་མ་ལོགས་གསུང་ནས། དེར་་་་་
རྒྱུད་གསུམ་གྱི་གཞུང་གི་སློབ་གཉེར་ཚར་ནས་དེའི་རྣམ་གཞག་བྱ་བ་དང་། གདམས་་་་་
ངག་ཞུ་བར་དགོངས་ཏེ། ཡུལ་དུ་བྱོན་ནས་གཡའ་ལུང་འཇག་གཤོངས་ཀྱི་ཞིང་བཙོང་་་་་
བར་འོས་པ་ཀུན་བཙོང༌། ལྷག་མ་དགེ་འདུན་འཕྲད་པ་ལ་ཕུལ་ནས་ད་ལྟའང་གནས་་་་་
ཆུང་ཡོད། རིན་ལ་རྟ་བཅུ་བདུན་གྱི་ཁལ་དང་བཅས་པ་ཁྱེར་ནས་འོངས་ཏེ་བླ་
ཕུལ་བས། ངས་རྟ་རྒན་མི་སོས་མི་འདོད་གསུང༌། རྩྭ་རིན་དུ་ཇོ་མོའི་ནོར་ཕྲེང་བ་་་་་
བཟང་པོ་ཞིག་ཡོད་པ་དེ་ཕུལ་ནས་འདི་ལ་རྩྭ་རིན་མཛད་པར་ཞུ་ཞུས་པས། བསྙད་མེད་་་
གསུངས་ནས་བཞེས། གསུང་ངག་མ་གནང་བར། གཞུང་གི་སྐོར་ཐམས་ཅད་ཚང་་་་་
མར་མཛད། བསམ་མི་ཁྱབ་དང་གཏུམ་མོའི་མངོན་རྟོགས་ཉི་ཤུ་རྩ་བཞི་ལ་སོགས་པའི་་་་
གདམས་ངག་ཅི་རིགས་པ་གནང༌། བསྙེན་བཀུར་དང་ཞབས་ཏོག་རྒྱ་ཆེར་མཛད་དོ། །
གཞན་ཡང་འགོས་ཁུག་པ་ལས་གསང་འདུས་ལ་སོགས་པ་གསན། ཨུ་རྒྱན་གྱི་པཎྜི་ཏ་་་་་
ཤེས་རབ་ལྭ་བ་དམར་པོའི་ཞབས་ཀྱང་ཟེར་གསང་བ་ལས་ཐིག་ལེ་སྐོར་ལྔ་ལ་སོགས་པ་་་་་་
གསན༑ རྨ་ལོ་ཙཱ་བ་ལས་བདེ་མཆོག་རྩ་རྒྱུད་ལ་སོགས་པ་དང་གྲུབ་སྙིང་སྐོར་རྣམས་་་་་་་་
གསན༑ གཞན་ཡང་བ་རི་ལོ་ཙཱ་བ་དང༌། བླ་མ་སྒྱི་ཆུ་བ་དང༌། མལ་ལོ་ཙཱ་བ་དང།
པུ་རོང་ལོ་ཆུང་དང༌། གནམ་ཁའུ་པ་སྐུ་མཆེད་དང༌། སྐྱུ་ར་ཨ་སེང་ལ་སོགས་པ་ལས་་་
ཆོས་མང་དུ་གསན་ཏེ་ཆོས་ཐམས་ཅད་ཀྱི་མངའ་བདག་ཏུ་གྱུར་ཏོ། །དེ་ནས་གྲོ་བོ་ལུང་་་་་
22

པར་དགོན་ཆུང་ཞིག་བཏབ་ནས་ལོ་འགའ་བཞུགས་ཏེ་ས་སྐྱ་གོགས་པོར་གྲགས་སོ། །
དེའི་ཚེ་རི་རྩེ་ནས་གཟིགས་པས་དཔོན་པོ་རིའི་ངོས་འགྲམ་ན་ས་དཀར་ཞིང་སྣུམ་པ་ཆུ་་་་་
གཡས་སུ་འབབས་པ། བཀྲ་ཤིས་པའི་དགེ་མཚན་མང་པོ་གཟིགས་ནས་དགོན་པ་ཞིག་་་
དེར་བཏབ་ན་སངས་རྒྱས་ཀྱི་བསྟན་པ་དང་འགྲོ་བ་མང་པོ་ལ་ཕན་པར་དགོངས་ཏེ། ཇོ་་་
བོ་མལ་ལ་ཞུས་པས་གནང༌། ས་དེའི་བདག་པོ་ཞང་ཞུང་པ་དང༌། བནྡེ་གྲོང་བཞི།
ལྷ་མི་གྲོང་བདུན་དུ་གྲགས་པ་ཡོད་པས། དེ་དག་ལ་འདིར་དགོན་ཆུང་ཞིག་བྱས་ན་ཁྱེད་་
ལ་འགལ་བ་མེད་ན་རིན་ཞིག་འཇལ་བྱས་པས། ཁོང་རྣམས་ན་རེ། རིན་ཡེ་མི་འཚལ།
དགོན་པ་མཛད་པར་ཞུ་ཟེར་བ་ལ། འོན་ཀྱང་ཕྱིས་ཚུན་ཆོད་ན་འདི་འཐད་གསུངས་ནས་་
རྒོད་མ་དཀར་མོ་གཅིག །མོ་གོས་གཅིག །ནོར་བུའི་ཕྲེང་བ་གཅིག །ཁྲབ་གཅིག །
དེ་རྣམས་ཀྱིས་མགོས་བྱས་པའི་རིན་བཅལ་ནས་མོན་གྲོག་མན་ཆད། འབལ་གྲོག་ཡན་་་
ཆད་བླ་མ་དབང་བར་བྱས་ནས་ས་སྐྱར་དགོན་པ་བཏབ་ནས་བཞུགས་ཏེ། སྐུ་ཚེ་དེ་ཉིད་་་
ལ་སྒྲུབ་པ་དང༌། འཆད་ཉན་ལ་སོགས་པས་སངས་རྒྱས་ཀྱི་བསྟན་པ་ལ་བྱ་བ་རྒྱ་ཆེན་པོ་་་
མཛད་དོ། །ཆུ་མོ་གླང་ལ་དཔལ་ལྡན་ས་སྐྱ་བཏབ། །ས་ཕོ་འབྲུག་ལ་ལྷ་ཁང་ཆེན་མོ་བཏིང༌། །
ཤིང་མོ་ཕག་གི་ལོ་འདི་ཡར་བཅད་ལ་ལོ་སུམ་བརྒྱ་ཉི་ཤུ་རྩ་དྲུག་གདའའོ། །ས་སྐྱ་བཏབ་ནས་ལོ་་་་་་་
བརྒྱད་ན་ས་ཆེན་འཁྲུངས། དེ་དུས་དཀོན་མཆོག་རྒྱལ་པོ་ལྔ་བཅུ་ང་དགུ་བཞེས་སོ། །ས་ཆེན་་་་་་
དགུང་ལོ་ང་ལྔ་ལ་རྗེ་བཙུན་འཁྲུངས་སོ། །རྗེ་བཙུན་སོ་དྲུག་བཞེས་པའི་ཚེ་ཆོས་རྗེ་པ་འཁྲུངས།
ཆོས་རྗེ་པ་ང་གསུམ་བཞེས་པའི་ཚེ་འཕགས་པ་འཁྲུངས། འཕགས་པ་གཤེགས་ནས་ཤིང་མོ་ཕག་་་་་་
འདི་ཡན་ལ་ལོ་བརྒྱ་དང་བཅོ་ལྔ་སོང་གདའའོ། །དེའི་ཚེ་ཡུམ་ཇོ་མོ་ཞང་མོ་ལ་བླ་མ་ཀུན་དགའ་
སྙིང་པོ་འཁྲུངས་སོ། །དེ་ལྟ་བུའི་བླ་མ་དེ་ཤིང་ཕོ་ཁྱིའི་ལོ་ལ་སྐུ་འཁྲུངས་ནས་ཆུ་ཕོ་རྟའི་་་་
ལོ་དགུང་ལོ་དྲུག་ཅུ་རྩ་དགུ་བཞེས་པའི་དུས་སུ་དཔའ་བོ་དང་མཁའ་འགྲོ་མའི་ཚོགས་ཀྱིས་་
བསུ་བ་དང་བཅས་པས་རིག་པ་འཛིན་པའི་གནས་སུ་གཤེགས་སོ། །མངའ་རིས་པ་་་་་
གསལ་བའི་སྙིང་པོ་ནི། ཡབ་མང་ཡུལ་བའི་བཙུན་པ་གཅིག །ཡུམ་ཡོ་སེ་མོ་བྱ་བའི་་་་་
ཁོལ་མོ་གཅིག་དང་མཐུན་ནས་དེ་ལ་བུ་བྱུང་བས་བྱིས་པ་ཆུང་ངུའི་དུས་ན་ཡབ་ཀྱིས་ཀློག་་་་་
23

སློབ་ཏུ་བཅུག །བསླབ་བཏུས་ཞིག་ཀློག་དར་ལ་གཏད་པས་ཡབ་གཞན་དུ་བྱོན་ནས་་་་་་
ལོག་པའི་དུས་སུ་ཁོང་བྱིས་པའི་གསེབ་ན་འདུག་པས་ཀློག་མི་སློབ་པར་རྩེད་མོ་བྱེད་པ་་་་་
བྱས་པས་བསླབ་རྒྱུ་མི་འདུག་གསུངས། དེ་ཅི་ཡིན་བྱས་པས་དེ་ཐུགས་ལ་བྱུང་འདུག །
གཞན་ཡང་སྤྱོད་ཕྱོགས་དང་དབུ་མ་ཤར་གསུམ་དུ་མིང་བཏགས་པའི་དབུ་མའི་བཤད་པ་་་་
ཀུན་སྐྱེ་བ་སྔ་མའི་བག་ཆགས་སད་པའི་སྟོབས་ཀྱིས་མ་བསླབས་པར་ལེགས་པར་མཁྱེན་་་་
ནོ༑ །གཞོན་ནུའི་དུས་ནས་བཤད་པ་མཛད་པས་གྲགས་པ་ཆེན་པོ་བྱུང་གསུང་། ་་་་་་
ཆེན་ལ་མཚོ་སྐྱེས་ཚར་བརྒྱད་གསན།
རྒྱུད་ལ་ཟིན་མཆན་ཞིག་བཏབ་པས་བླ་མས་སྟོན་་་
དང་གསུངས་ནས། བསྟན་པས་འདི་ང་ཡིས་བྱའི་གསུངས་ནས་ཁྱེར། ཡང་གཞན་
ཞིག་ལ་བཏབ་པས་བསུབས་གསུངས། དེ་ནས་གཡམ་པ་ལ་བྲིས་ཏེ་གཤེགས་ཁར་་་་
མཆན་དུ་བཏབ་ནས་བྱོན་ནོ། །བླ་མ་མངའ་རིས་པའི་ཞལ་ནས་གསང་སྔག་ལ་་་་་་
གདམས་ངག་མེད་ན་མི་ཤེས་ཟེར་ཏེ་བདེན་པར་འདུག །ངས་ཆོས་འགའ་ཞིག་མ་་་་་
བསླབས་པར་ཤེས། གཞན་ཚར་རེས་མི་ཤེས་པ་མ་བྱུང་བ་ལ། མཚོ་སྐྱེས་ལ་ཚར་་་་་་
བདུན་ཚུན་ཆད་ཚར་རེ་ལ་རྟོགས་པ་རེ་རེ་སྐྱེ་བ་བྱུང༌། བརྒྱད་པ་ལ་སྔར་དང་ཁྱད་མ་བྱུང་་
གསུངས༑ དེ་ལྟར་གཞུང་བཤད་རྣམས་ཚར་ནས་གསུང་ངག་ཞུ་བར་བཞེད་པས་ཆ་རྐྱེན་་
སྒྲུབ་པ་ལ་ཀོང་པོར་བྱོན། བསོད་ནམས་ཆེན་པོ་བྱུང་ནས་རྟ་ཉི་ཤུ་ཙམ་དང་ཡོ་བྱད་མང་་་
པོ་ཁྱེར་ཏེ་བླ་ཆེན་ལ་དབང་ཞུས་པས་གནང་སྟེ། སྟ་གོན་གྱི་ནུབ་མོ་རྨི་ལམ་དུ་བླ་ཆེན་གྱི་་
མཛོད་ཡིན་ཟེར་བ་མང་པོ་འདུག་པའི་ཕྱི་སྒོ་ལ་ཉེ་ཤོས་སྒོ་ཆེ་ཞིང་མདོག་སྐྱ་ཁྲིག་གེ་བ་ཞིག་་
གི་ལྡེའུ་མིག་ཁོང་ལ་གཏད་པ་རྨིས། ནངས་པར་བླ་ཆེན་ལ་རྗེ་ལ་གསུང་ངག་རིན་པོ་ཆེའི་
མཛོད་མང་དུ་མངའ་བར་གདའ་སྟེ། འབངས་ལ་མི་གནང་བར་གདའ་ཞུས་པས། ཇི་་་
ལྟར་འདུག་གསུང༌། རྨི་ལམ་ཞུས་པས་གདམས་ངག་གི་ལྡེའུ་མིག་ཁྱོད་ལ་མི་སྟེར་ན་སུ་་་་
ལ་སྟེར་གསུངས། འོན་ཀྱང་ཁྱོད་ངའི་གཞུང་འཛིན་པར་འོས་གསུངས་ནས་རྒྱུད་གསུམ་་་
གྱི་སྐོར་རྣམས་རྫོགས་པར་གནང༌། བསམ་མི་ཁྱབ་ལ་སོགས་པའི་མན་ངག་གི་སྐོར་་་་་་
རྣམས་འགའ་ཞིག་གནང་སྟེ། གསུང་ངག་ནི་མ་ཐོབ་བོ། །འདི་ཉིད་བག་ཆགས་སད་་་་
24

པས་སྐྱེ་བ་སྔ་མའི་ཆོས་རྣམས་དྲན་ཞིང་མ་བསླབས་པར་ཤེས་པ་ལ་སོགས་པའི་ཡོན་ཏན་་་་་
དཔག་ཏུ་མེད་པ་མངའ་བ་ཡིན་ནོ།།
༈ གཉིས་པ་མན་ངག་ཚར་བའི་སློབ་མ་ནི། འབྲོམ་དོ་པ་སྟོན་ཆུང༌། ལྷ་་་་་་
བཙུན་ཀ་ལི། རྗེ་མཁར་ཆུང་བའོ། །འབྲོམ་ནི་ཡུལ་དབུས་ཀྱི་བླ་མ་དམར་གྱིས་གསུང་་་་་
ཀྱང་༑ མདོ་སྨད་པ་ཡིན་པར་འབྲོམ་ལ་ཕྱི་རིང་མོ་ནས་སོ། འཕན་ཡུལ་བ་ཡིན། རིགས་་་་་་
དང་སྐྱེ་བ་ཤིན་ཏུ་བཟང་། ལོངས་སྤྱོད་ཆེ། གདམས་ངག་མང་ཞིང་ཁྱད་པར་དུ་མ་མོ་་་
སྲོག་ཏིག་ལ་མཁས་པ་ཞིག་ཡིན། ཁོང་གིས་བླ་ཆེན་གྱི་སྙན་པའི་གྲགས་པ་ཐོས་ནས་་་
དད་དེ་ཡུལ་ནས་རྟ་བདུན་ཙམ་གྱི་ཁལ་དུ་ནོར་མང་པོ་བཀལ་ནས། གླག་པ་ལམ